დასავლეთი ფოლკლენდი

დასავლეთი ფოლკლენდი (, ) — კუნძული ფოლკლენდის კუნძულების არქიპელაგის შემადგენლობაში, რომელიც მდებარეობს ატლანტის ოკეანის სამხრეთ ნაწილში. ერთ-ერთი არქიპელაგის ორი ძირითადი კუნძულიდან და ფართობის მიხედვით მეორე აღმოსავლეთი ფოლკლენდის კუნძულის შემდეგ.

 გეოგრაფია 
250px|thumb|კუნძულის ჩრდილოეთი სანაპირო
კუნძულის ტერიტორია შეადგენს 4532 კმ²-ს (არქიპელაგის მთლიანი ფართობის 37 %); სანაპირო ზოლის სიგრძე — 1258,7 კმ.

კუნძულის აღმოსავლეთი ნაწილი უფრო მთაგორიანია: ჰორნბის ქედი გადაჭიმულია ჩრდილოეთიდან სამხრეთისაკენ ფოლკლენდის სრუტის გასწვრივ. კუნძულის ყველაზე უფრო მაღალი წერტილია — მთა ადამი, რომლის სიმაღლეა ზღვის დონიდან 700 მეტრი. სიმაღლის მიხედვით მეორეა მთა — რობინსონი, რომლის სიმაღლეა ზღვის დონიდან 695 მეტრი. კუნძულის ორი ძირითადი მდინარეა — უარა და ჩარტრესი.

კუნძულზე არსებობს პინგვინების კოლონიები, ამას გარდა აქ ბუდობენ ჩვამასებრნი. კუნძულის აბორიგენული მიწისზედა ფაუნა საკმაოდ მწირია. 1875 წელს დასავლეთი ფოლკლენდის კუნძულზე მოკლული იქნა ბოლო ცნობილი ფოლკლენდური მელა. ახალმოსახლეებმა მრავალი კურდღელი და უფრო ნაკლებად გავრცელებული კურდღლები, გარეული ღორები, ცხენები და მსხვილი რქოსანი საქონელი შემოიყვანეს. დღეისათვის ამ სახეობების რაოდენობა მნიშვნელოვნად შემცირდა მეცხვარეობის განვითარების გამო.

 მოსახლეობა 
2016 წლის მოსახლეობის აღწერის მონაცემების მიხედვით კუნძულზე ცხოვრობს 151 ადამიანი,2016 წლის ფოლკლენდის კუნძულების მოსახლეობის აღწერა ყველაზე უფრო დიდი დასახლებული პუნქტია პორტ-ჰოვარდი, რომელიც მდებარეობს კუნძულის აღმოსავლეთ ნაპირზე. მოსახლეობის რაოდენობის მხრივ მეორე დასახლებული პუნქტია ფოკს-ბეი, რომელიც მდებარეობს იმავე სახელწოდების ყურის ნაპირზე, დასავლეთი ფოლკლენდის კუნძულის სამხრეთ-აღმოსავლეთში.

 ეკონომიკა 
ეკონომიკის მთავარი დარგია მეცხვარეობა.

სქოლიო

კატეგორია:ფოლკლენდის კუნძულების კუნძულები